**Együttműködési megállapodás**

amely létrejött egyrészről

Név: **Szoceg Nonprofit Kft.**

Székhely: 7621 Pécs, Jókai u. 1.

Cg.: 02-09-074318

Adószám: 22270720-2-02

Képviselő: Kocsis József ügyvezető igazgató,

mint fenntartó,

másrészről

Név: **Integrált Nappali Szociális Intézmény**

Székhely: 7626 Pécs, Felsőbalokány u. 1/F.

Képviselő: Varga Mónika igazgató

mint szolgáltatást biztosító között a mai napon az alábbi feltételekkel.

*Előzmény*

Fenntartó a „Támogatott lakhatás kialakítása és alapszolgáltatások fejlesztése a SZOCEG Nonprofit Kft-nél.” című, EFOP-2.2.25-22-2023-00061 azonosító számú elnyert pályázat alapján a szociális igazgatásról és a szociális ellátásokról szóló 1993. évi III. törvény (Szt.) szerint támogatott lakhatás szociális szakellátás nyújtására jogosult.

Fenntartó a pályázat eredményeképpen a támogatott lakhatást, összesen 16 ellátott számára, három telephelyen valósítja meg:

* 7623 Pécs, Szabadság u. 54 2/9
* 7624 Pécs, Szigeti út 102.
* 7634 Pécs, Páfrány u. 12.

Tekintettel arra, hogy az Szt. által előírt, kötelezően biztosítandó ellátások mindegyikét fenntartó saját fenntartású intézményei által biztosítani nem tudja, az Szt. 75.§ (2) bekezdés a) pontja alapján ennek biztosítására felek a jelen megállapodást kötik

*Megállapodás tárgya*

A felek megállapodnak, hogy a fenntartó által működtetett támogatott lakhatásban intézményi jogviszonnyal rendelkező személyek számára a Szolgáltatást biztosító – az ellátásban részesülők komplex szükségletfelmérésének megfelelően – az Szt. 75.§ (1) bekezdése d) pontjában meghatározott szolgáltatások közül igény szerint biztosítja az adott ellátást.

Szolgáltatást biztosító által nyújtott ellátás helye: **Integrált Nappali Szociális Intézmény** „**Kapcsolat Klub – Közösségi Ház” Pszichiátriai Betegek Szociális Ellátását biztosító Alapszolgáltatási Részközpont**

Részközpont vezető**:** Dr. Endre Szilvia

Telephely: 7621 Pécs, Apáca u. 12.

*A megállapodás időtartama*

Felek a megállapodást 2024. január 1-től 2028. december 31-ig időtartamra kötik.

*Az együttműködés részletes szabályai*

Az igénybevételt megelőzően, a támogatott lakhatás igénybevétel feltétele a komplex szükségletfelmérés. A felmérés célja a szolgáltatás iránti szükséglet vizsgálatán túl a támogatási szükségletek, és a biztosítandó ellátások konkrét meghatározása, amely alapján elkészül a szolgáltatási terv.

A szolgáltatási tervben meghatározott és a Fenntartó által nem biztosított szolgáltatásokra, jelen megállapodás keretein belül, a Szolgáltatást biztosító közvetlenül köti meg az ellátottal a megállapodást.

A megállapodásban meghatározzák az alábbiakat:

* Ellátás időtartama
* A biztosított szolgáltatás megnevezése
* A szolgáltatás nyújtásának helye, ideje
* A térítési díj fizetésének szabályait
* A megállapodás megszűnésének eseteit.

Együttműködő felek megállapodnak, hogy a szolgáltatásokért a térítési díjat az ellátást igénybe vevő fizeti meg a szolgáltatást nyújtónak közvetlenül, a jogszabályban meghatározott feltételek alapján.

Felek megállapodnak, hogy a szolgáltatás nyújtása során mindenben együttműködnek. Az esetfelelősök és a szolgáltatást biztosító munkatársai, szakemberei az ellátás nyújtásának megkezdésekor hetente, azt követően havonta személyesen is találkoznak annak érdekében, hogy az ellátottak tervezett módon történő fejlesztése és ezáltal az ellátottak fejlődése megvalósulhasson.

Felek a felépülés-központú szemléletet alapul véve együttműködnek továbbá az egyéni szolgáltatási terv elkészítésében, értékelésében, felülvizsgálatában.

*Együttműködési megállapodás megszűnése, megszüntetése*

Felek jelen megállapodást közös megegyezéssel módosíthatják és meg is szüntethetik.

Bármelyik fél a megállapodást 15 napos felmondási idővel felmondhatja azzal, hogy az ellátott számára a szolgáltatás nyújtásának zavartalanságát biztosítani kell.

Jelen megállapodásban nem szabályozott kérdésekben az Szt. és végrehajtási rendelete, továbbá a Ptk. szabályai irányadóak.

Felek jelen megállapodást, mint akaratukkal mindenben megegyezőt a mai napon jóváhagyólag írták alá.

Pécs, 2023……….

|  |  |
| --- | --- |
| ………………………………………. | …………………………………….. |

**Kocsis József** **Varga Mónika**

 Szoceg Nonprofit Kft. Integrált Nappali Szociális Intézmény